Referat fra klubbmøte i Jarlsberg Rotary Klubb 07.oktober 2026

Fremmøte: 28 medlemmer,1 gjest  - fremmøteprosent: 65%

1. President Thore Sande ønsket medlemmer og gjest velkommen til møtet og gratulerte medlemmer som fyller år denne måneden:
Per Einar Dalby 4.oktober
Frans Uyttendaele 4.oktober
Svein Gansum 17.oktober
John Vikne 22.oktober (85 år og blomst kommer))

2. Kveldens foredrag var ved pensjonert orlogskaptein Bjørn Strønen : Opplevelser både for en pensjonert bergenser og ungdom med utfordringsønsker.
Det var et spennende og morsomt foredrag om et av verdens eldste, mest ikoniske, største og vakreste seilskip i drift, Statsraad Lehmkul. Sammen med sitt barnebarn Linus på 13 år fikk han i det året han var 80 år tilbudet om å være med på tokt med NRK Sommerskuta i 2021. Det var et program «Minutt for minutt» fra Havøysund til Arendal; 400 timer fordelt på 128 episoder, 29 havner inkl. tur/retur Shetland. Det var mulighet til å være med på hele eller deler av toktet. Han og Linus var ombord i 12 dager, kysten rundt fra Bergen til Stavern. 
Et tokt med Statsraad Lehmkul var langt mer enn ordinær ferie, som mannskap var man en aktiv del av besetningen. Samhold, sjømannskap og naturopplevelser gikk hånd i hånd. Arbeidsoppgavene var å stå til rors, sette seil, lære navigasjon, stå utkikk og klatre i riggen. Det var slett ingen avslappende luksusferie, og konklusjonen var at et tokt med Statsraaden, det glemmer man aldri.

3. Presidenten orienterte om at tirsdag 13. oktober er det Intercitymøte på Greveskogen skole med NRK-utenrikskommentator Gro Holm som foredragsholder: Verden sett fra Moskva.
Parkering ved skolen: 12 kr. for halv dag, el-bil er gratis (Har også Easypark).

Dagen etter, onsdag 14. oktober er det møte med Distriktsguvernør Heidi Hammervik i fellesmøte med Re og Stokke rotaryklubber kl. 18.30 – 20.00 på vårt vanlige møtested. Styrene møtes til formøte kl. 17.00 i Storgt.11.

4. Frans: I neste presidentperiode fyller klubben 50 år, og det skal feires. Det må opprettes en jubileumskomite, og de som har ideer og har lyst til å være med i forberedende arbeid melder dette sammen med mailadresse til Frans. Foreløpig har ingen «meldt seg». 

5. Vinner av kveldens vinlotteri : President Thore Sande som generøst ga gevinsten til kveldens foredragsholder.

6. Siden det var første onsdag i måneden så var det sosialt treff i Hotellets barområdet  etter kveldens møte.  13 hadde funnet veien dit og var enige om at det var en vellykket og hyggelig avslutning på onsdagen.

Referent
Per Aas
Sekretær
